20040421
Решение на Съвета
от 21 април 2004 година
за сключване на Евро-средиземноморско споразумение за асоцииране между Европейските общности и техните държави-членки, от една страна, и Арабска република Египет, от друга страна
(2004/635/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност, и по-специално член 310 във връзка с член 300, параграф 2, втора алинея и с член 300, параграф 3, втора алинея от него [1],
като взе предвид предложението на Комисията [2],
като взе предвид съгласието на Европейския парламент [3],
като има предвид, че:
(1) Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна, подписано от името на Европейската общност в Люксембург на 25 юни 2001 г., следва да бъде одобрено.
(2) Разпоредбите на посоченото споразумение, които попадат в приложното поле на част III, раздел IV от Договора за създаването на Европейската общност, задължават Великобритания и Ирландия като отделни договарящи се страни, а не като част от Европейската общност, докато Великобритания или Ирландия (според случая) уведоми Арабска република Египет, че се задължава като част от Европейската общност в съответствие с Протокола за позицията на Великобритания и Ирландия, приложен към Договора за Европейския съюз и Договора за създаването на Европейската общност. Същото се отнася до Дания в съответствие с приложения към посочените договори Протокол за позицията на Дания,
РЕШИ:
Член 1
С настоящото от името на Европейската общност се одобрява Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна, (наричано по-долу "Споразумение за асоцииране") заедно с приложените към него приложения и протоколи, както и съвместните декларации, декларациите на Европейската общност и разменените писма, приложени към Заключителния акт.
Посочените в първата алинея текстове са приложени към настоящото решение.
Член 2
1. Позицията, която се възприема от Общността в рамките на Съвета за асоцииране и на Комитета по асоциирането, когато последният е упълномощен да действа от Съвета за асоцииране, се определя от Съвета на основата на предложение на Комисията, в съответствие със съотносимите разпоредби на Договорите.
2. Съгласно член 75 от Споразумението за асоцииране председателят на Съвета председателства Съвета за асоцииране. Представител на Комисията председателства Комитета по асоциирането в съответствие с неговия правилник за дейността.
3. Решението да се публикуват решенията на Съвета за асоцииране и Комитета по асоциирането в Официален вестник на Европейския съюз се вземат от Съвета за всеки отделен случай.
Член 3
Председателят на Съвета с настоящото се упълномощава да определи лицата, които са оправомощени извършат нотификацията по член 92 от Споразумението за асоцииране.
Съставено в Люксембург на 21 април 2004 година.